Official Journal L 279 , 30/09/1986 P. 0055 - 0056

Finnish special edition: Chapter 3 Volume 22 P. 0005

Swedish special edition: Chapter 3 Volume 22 P. 0005



ROZHODNUTIE KOMISIE z 11. septembra 1986 o vykonávaní inšpekcií na mieste uskutočňovaných v súvislosti s dovozom hovädzieho dobytka, ošípaných a čerstvého mäsa z nečlenských krajín (86/474/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 72/462/EHS z 12. decembra 1972 o zdravotných a veterinárnych otázkach inšpekcií pri dovoze hovädzieho dobytka, ošípaných a čerstvého mäsa z tretích krajín([1]), naposledy zmenenú a doplnenú nariadením (EHS) č. 3768/85([2]), a najmä na jej článok 5, so zreteľom na smernicu Rady 77/96/EHS z 21. decembra 1976 o prehliadke na trichinely (trichinella spiralis) pri dovoze čerstvého mäsa domácich ošípaných z tretích krajín([3]), naposledy zmenenú a doplnenú nariadením (EHS) č. 3768/85, a najmä na jej článok 6, keďže rozhodnutím 83/196/EHS z 8. apríla 1983 o inšpekciách na mieste, ktoré sa majú vykonávať v súvislosti s dovozom hovädzieho dobytka, ošípaných a čerstvého mäsa z nečlenských krajín([4]), Komisia dočasne stanovila podmienky pre inšpekcie spoločenstva; keďže vzhľadom na uspokojivé skúsenosti získané počas inšpekcií na mieste je vhodné definitívne ustanoviť metódy kontroly; keďže opatrenia tohto rozhodnutia sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Veterinárni odborníci členských štátov budú pod vedením Komisie vykonávať veterinárne inšpekcie na mieste, aby si overili, či sa v praxi uplatňujú ustanovenia smernice 72/462/EHS, a najmä jej článok 3 ods. 2. Tieto inšpekcie sa budú vykonávať každé tri roky v každej krajine, ktorá je uvedená na zozname navrhnutom v súlade s článkom 3 ods. 1 uvedenej smernice. Ak to však opodstatnia dôvody zdravia zvierat, Komisia môže po konzultácii s členskými štátmi v rámci Stáleho veterinárneho výboru odložiť alebo urýchliť určité inšpekcie alebo vykonať ďalšie inšpekcie. 2. Veterinárni odborníci členských štátov a Komisia budú pod vedením Komisie vykonávať veterinárnu inšpekciu v príslušnej krajine alebo krajinách predtým, ako predložia Stálemu veterinárnemu výboru návrh rozhodnutia, ktorým sa doplní zoznam zostavený v súlade s článkom 3 ods. 1 smernice 72/462/EHS. 3. Na zvláštne požiadanie členského štátu veterinárni odborníci z členských štátov a Komisie môžu vykonať pod vedením Komisie veterinárnu inšpekciu v príslušnej krajine alebo krajinách pred predložením návrhu rozhodnutia Stálemu veterinárnemu výboru, ktorý: - zmení a doplní zoznam navrhnutý v súlade s článkom 3 ods. 1 smernice 72/462/EHS, - povolí obnovenie dovozu zvierat alebo čerstvého mäsa v súlade s článkom 28 ods. 4 smernice 72/462/EHS, - v súvislosti s opatreniami, ktoré sa majú podniknúť v prípade, že pozorovania získané počas veterinárnej inšpekcie súvisiacej s dovozom hovädzieho dobytka, alebo ošípaných podľa článku 12 alebo čerstvého mäsa podľa článkov 23 a 24 smernice 72/462/EHS alebo akékoľvek iné informácie, ktoré získa Komisia naznačia, že ustanovenia vyššie uvedenej smernice alebo jej implementačných ustanovení sa neplnia alebo ak dôjde k pochybnostiam, či by sa schválenie malo naďalej platiť. Článok 2 1. Pod vedením Komisie veterinárni odborníci z členských štátov a Komisie vykonajú veterinárne inšpekcie na mieste, aby si overili, či sa v praxi uplatňujú ustanovenia smernice 72/462/EHS a najmä jej článok 4 ods. 2 a 3 a smernice 77/96/EHS. Tieto inšpekcie sa vykonajú aspoň raz do roka na všetkých bitúnkoch, rozrábkarňach a chladiarenských skladoch umiestnených mimo bitúnkov alebo rozrábkarní, ktoré sú uvedené v jednom zo zoznamov navrhnutom v súlade s článkom 4 ods. 1 smernice 72/462/EHS alebo článkom 4 smernice 77/96/EHS. Ak to však budú vyžadovať veterinárne dôvody, Komisia môže po konzultácii s členskými štátmi v Stálom veterinárnom výbore, - odložiť alebo urýchliť určité inšpekcie alebo vykonať ďalšie inšpekcie, - nahradiť tieto systematické inšpekcie osobitnými inšpekciami. 2. Veterinárni odborníci z členských štátov a Komisie pod vedením Komisie podrobia príslušnú prevádzku alebo prevádzky inšpekcii na mieste pred podaním návrhu rozhodnutia na doplnenie jedného zo zoznamov zostaveným v súlade s článkom 4 ods. 1 smernice 72/462/EHS alebo článkom 4 smernice 77/96/EHS Stálemu veterinárnemu výboru. 3. Na zvláštne požiadanie členského štátu veterinárni odborníci z členských štátov a Komisie môžu pod vedením Komisie podrobiť príslušnú prevádzku alebo prevádzky veterinárnej inšpekcii na mieste pred podaním Stálemu veterinárnemu výboru návrhu na rozhodnutie, ktorý: - zmení a doplní zoznam navrhnutý v súlade s článkom 4 ods. 1 smernice 72/462/EHS alebo článok 4 smernice 77/96/EHS, - v súvislosti s opatreniami, ktoré sa majú prijať, ak pozorovania získané počas veterinárnej inšpekcie týkajúcej sa dovozov podľa článku 24 smernice 72/462/EHS alebo akékoľvek iné informácie, ktoré získa Komisia naznačia, že sa neplnia ustanovenia smerníc 72/462/EHS a 77/96/EHS alebo ich implementačných ustanovení alebo ak dôjde k pochybnostiam či by schválenie malo naďalej platí. Článok 3 V každom prípade, po konzultáciách s členskými štátmi Komisia v prípade potreby určí počet a kvalifikácie veterinárnych odborníkov, ktorých vymenuje na vykonávanie inšpekcií, na ktoré sa vzťahujú články 1, 2 a 4. Aspoň jeden odborník z členského štátu sa zúčastní na misiách podniknutých s cieľom vykonať inšpekcie stanovené v článkoch 1, 2 a 4 ods. 2 Článok 4 1. Inšpekcie stanovené v článkoch 1 a 2 sa môžu vykonať veterinárnymi odborníkmi so sídlom v zahraničí počas obdobia najviac 3 rokov. 2. Aspoň raz do roka im budú asistovať iní veterinárni odborníci pri vykonávaní časti vyššie uvedených inšpekcií. Článok 5 1. Veterinárni odborníci z členských štátov, ktorých vymenuje Komisia v súlade s tretím pododsekom článku 5 smernice 72/462/EHS, budú konať pod vedením Komisie. Za žiadnych okolností nesmú využívať informácie získané počas inšpekcií na osobné ciele alebo ich šíriť osobám mimo príslušnej služby. 2. Veterinárni odborníci z členských štátov budú mať platené výdavky na cestovné a životné náklady Komisiou, v súlade s pravidlami o náhrade cestovných a životných nákladov, ktoré vzniknú osobám mimo Komisie, ktoré sú poverené Komisiou konať ako odborníci. Článok 6 Komisia bude informovať členské štáty vo forme písomných správ v rámci Stáleho veterinárneho výboru o výsledkoch inšpekcie, najmä tých, ktoré naznačia, že zoznam alebo zoznamy uvedené v článku 3 ods. 1 a článku 4 ods. 1 smernice 72/462/EHS a článku 4 ods. 2 smernice 77/96/EHS by mali byť doplnené alebo zmenené a doplnené v súlade s postupom stanoveným v článku 30 smernice 72/462/EHS. Článok 7 Toto rozhodnutie sa prehodnotí pred 1. januárom 1992. Článok 8 Toto rozhodnutie je adresované členským štátom. V Bruseli 11. septembra 1986 Za Komisiu Frans ANDRIESSEN podpredseda [1]) Ú. v. ES L 302, 31.12.1972, s. 28. [2]) Ú. v. ES L 362, 31.12.1985, s. 8. [3]) Ú. v. ES L 26, 31.1.1977, s. 67. [4]) Ú. v. ES L 108, 26.4.1983, s. 18.